
КИРИШ. Къырымтатар ашыкълар эдебияты бизим медениетимизнинъ 
тюкенмез асабалыгъыдыр. Орта асырларда ашыкълар тарафындан язылгъан 
чешит колемли назм шекиллери бугуньки куньде де озюне дикъкъат джельп 
этелер. 

ЭСАС КЪЫСЫМ. Орта асырларда Къырымда ер туткъан ашыкълар 
тарафындан язылгъан эдебий мирас ичинде образлар системасы бир сыра 
алимлернинъ ильмий ишлеринде ачыкъланды. 

Усеинов Т.Б. бу мевзугъа,эдебиятшынаслыгъымызда биринджи оларакъ, 
дикъкъат этти. 

Муэллифнинъ макъалелеринде айры образларнынъ ифаде этильмеси ве 
орта асырларда шаирлернинъ услюплери огренювнен бераберликте, образлар 
системаларынынъ бир, эки, учь ве чокъ сымалы чешитлери айырыла. 

Эр бир образ, персонаж пейда олувынынъ тарихы ве себеплери 
косьтериле [4, 5, 7, 8, 9, 10]. 

2011 сенесиУсеинов Т.Б. Акъмесджитте ерлешкен“Крымучпедгиз” 
нешриятында,рус тилинде, “Къырымтатар язма силлабик шиириетининъ 
образлар системасы (ХУІ-ХУШ аа.)” (“Образная система крымскотатарской 
письменной силлабической поэзии (ХУІЕХУШ вв.).”) серлевалы 
монографиясыныбастырды [6]. 

Бу китапта орта асырларда язылгъан къырымтатар ашыкълар шиириети 
колеми ичинде образлар системасы темель оларакъ алынып, илим тарафындан 


огрениле. 

Монография, семантиканы сечип, алты къысымгъа болюне: лирика, 
панегирик, сатира, философия-дидактика, героика ве образлар системасынынъ 
ифаделенмесинде ренк характеристикаларынынъ къулланылувы. Иш 156 
саифеден ибарет. 

Муэллифнинъ къайд этильген мевзугъа багьышлангъан невбеттеки буюк 
колемли (424 саифеден ибарет) монографиясы - “Классик деврининъ 
къырымтатар язма шиириетинде ритм ве образ” (“Ритм и образ в 
крымскотатарской письменной поэзии классического периода (конец ХУІ- 
начало ХУШ вв.)” адыны ташый. 

Бу китап 2012 с. юкъарыда косьтерильген (айны) нешриятта басылды 
[11]. Ильмий иш дёрт буюк къысымдан ибарет. 

Биринджи “Къырымтатар классик девринде язма шиириети” 
(“Крымскотатарская письменная поэзия классического периода”) серлевалы 
кьысымда ХУІ-ХУШ асырларда эдебиятымызнынъ инкишафы, акъынтыларгъа 
болюнюви ве энъ белли муэллифлери акъкъында сёз юрсетиле. 

Экинджи “Орта асырларда къырымтатар метрик шиири” 
(“Средневековый крымскотатарский метрический стих”) бабында квантитатив 
“аруз”везни эсасында язылгъан шиирлернинъ назарий къайделери огрениле. 
Къафие, везн, ритм, метрик назм шекиллерининъ архитектоникасы киби 
меселелер ачыкълана. 

Учюнджи “Орта асырларда къырымтатар силлабик шиири” 
(“Средневековый крымскотатарский силлабический стих”) серлевалы къысым 
халкъкъа якъын тильде язылгъан асабалыкъкъа багьышлана. “Бармакь”адыны 
ташыгъан бу саде шиир ичинде ритм, ургъу, ритмик къысымлар, туракъ, бент, 
редиф, къафие ве аллитерация киби назарий меселелер котериле. Айрыджа 
силлабик назм шекиллерининъ пейда олувы, инкишафы ве къулланылувы 
акъкъында сёз юрсетиле. 

Дертюнджи “ХУІ-ХУШ аа. къырымтатар язма силлабик шиириетинде 
образлар системасы” (“Образная система крымскотатарской письменной 
силлабической поэзии. Конец ХҮІ - начало ХУШ вв.”) серлевалы къысымда 


семантиканен багълы бир-сыра меселелер котерилелер. 

Образлар системасыны эсас оларакъ сечип, муэллиф анъылгъан эдебий 
мирасны мевзу чешитлиги эсасында боле. 

Кадырова У.Р. — даа бир орта асырларда къырымтатар ашыкълар 
шиириетинен илим тарафындан огърашкъан алим. Муэллиф 2004 сенесинден 
башлап бу мевзуда макъалелер бастыра. 

Араштырыджынынъ ишлеринде Ашыкъ Омернинъ (...-1707) назмий 
мирасы ве образлар системасынен багълы мевзуларгъа айрыджа дикъкъат этиле 
ЖЕРЖЕТ) 

НЕТИДЖЕ. Образлар системасы - орта асырларда язылгъан назм 
шекиллеринде муим бир компоненттир. 

Язма эсерде семантиканы темель оларакь сечип, къырымтатар 
эдебиятшынаслыгъында бу компонентни огренген бир сыра алимлеролды. 

Макъалемизде Усеинов Т.Б. ве Кадырова У.Р. ильмий ишлерини козьден 
кечирдик. 

Эльбетте, чокь меракьлы ве соньуна къадар огренильмеген ашыкълар 
шиириетинде образлар системасы келеджекте макһалелерде ве 


монографияларда даа да терендже ачыкъланыр. 

